የሰበታ ሜኤሶ የባቡር ሀዲድ ግንባታ ከ18 በመቶ በላይ ተጠናቀቀ
 ¬ – ሀገሪቱ ከምታከናውናቸው ትልልቅ ፕሮጀክቶች መካከል አንዱ የሆነው የሰበታ ሜኤሶ የባቡር ሀዲድ ግንባታ ከ18 በመቶ በላይ ተጠናቀቀ፡፡የባቡር ግንባታው አብዛኛው ስራ በእቅዱ መሰረት እየተከናወነ መሆኑን ግንባታውን ተዘዋውሮ የጎበኘው በህዝብ ተወካዮች ምክር ቤት የትራንስፖርት ጉዳዮች ቋሚ ኮሚቴ ገልጿል፡፡ባለፈው ዓመት መጋቢት ላይ ግንባታው የተጀመረው የሰበታ ሚኢሶ የባቡር ፕሮጀክት ከ18 ቢሊየን ዶላር በላይ ወጪ ይደረግበታል፡፡በእድገትና ትራንስፎርሜሽን እቅድ አመት መጨረሻ ይጠናቀቃል ተብሎ የሚጠበቀው ይኸው ፕሮጀክት እስከአሁን ከአጠቃላይ ስራው 18 በመቶ መከናወኑን የፕሮጀክቱ ስራአስኪያጅ ኢንጂነር ነፃነት ሁሴን ይገልፃሉ፡፡ከሰበታ ሜኤሲ የባቡር ፕሮጀክት ርዝመታቸው ከ200 ሜትር እስከ 1 ኪሎ ሜትር የሚደርስ 90 ድልድዮች ይገነባሉ፡፡ከነዚህ ውስጥ የሀያዎቹ ግንባታ መጀመሩንም ሀላፊው ገልፀዋል፡፡ከ30 ሚሊዮን ሜትር ኪዩብ በላይ የአፈር እና ድንጋይ ማንሳትም ከፕሮጀክቱ ዋና ስራዎች ውስጥም ከ8 ሚሊዮን ሜትር ኪዩብ በላይ የሚሆነው እስከአሁን ማንሳት ተችሏል፡፡በባቡር ግንባታ የካበተ ልምድ ያለው ባለሙያ አለመኖርና የወሰን ማስከበር በእስከአሁኑ የባቡር ግንባታ ያጋጠሙ ችግሮች እንደነበሩ ኢንጂነር ነፃነት ገልፀዋል፡፡ግንባታውን ተዘዋውሮ የጎበኘው የህዝብ ተወካዮች ምክር ቤት የትራንስፖርት ጉዳዮች ቋሚ ኮሚቴ የባቡር መስመር ዝርጋታው አብዛኛው ስራ በእቅድ መሰረት እየተከናወነ መሆኑን ተመልክተው የቋሚ ኮሚቴው ሰብሳቢ ወ/ሮ ሙፈሪያት ካሚል ገለፀዋል፡፡756 ኪሎ ሜትር የሚሸፍነው የአዲስ አበባ ጂቡቲ የኤሌክትሪክ ባቡር መስመር አብዛኛው ባለ አንድ መስመር ሲሆን ከፍተኛ የትራፊክ ፍሰት የሚበዛበትን 108 ኪሎ ሜትር  የሰበታ አዳማ የባቡር መስመር ግንባታ ሁለት ባቡሮችን ማስተላለፍ እንዲችል ተደርጎ እየተሰራ ነው፡፡እንደ ኢዜአ ዘገባ በቻይናው ሲ.አር.ኢ.ሲ እና ሲ.ሲ.ኢ.ሲ.ሲ የሚገነባው የባቡር መስመር በሰዓት 120 ኪሎ ሜትር መጓዝ የሚያስችል ነው፡፡